text: 1. ΝΟΜΟΣ 2220 της 23/30 Ιουν. 1920 Περί παροχής φαρμάκων και ιατρικών ειδών εις τους υπηρετούντας εω τω Πολεμικώ Ναυτικώ άνδρας. Άρθρ.1.-Πάντες οι αξιωματικοί οι επιβαίνοντες πλοίου, εφ’ όσον νοσηλεύονται εν αυτοίς, ως και οι αξιωματικοί οι νοσηλευόμενοι εν τοις ναυτικοίς νοσοκομείοις και θεραπευτηρίοις, δικαιούνται να λαμβάνωσι δωρεάν φάρμακα και ιατρικά είδη εκ των φαρμάκων της υγειονομικής υπηρεσίας του Πολεμικού Ναυτικού κατόπιν συνταγής ιατρού του Πολεμικού Ναυτικού. Ομοίως δύνανται να λαμβάνωσι δωρεάν φάρμακα και ιατρικά είδη και πάντες οι υπαξιωματικοί και ναύται εκ των φαρμακείων της υγειονομικής υπηρεσίας του Πολεμικού Ναυτικού εις οιανδήποτε υπηρεσίαν και αν υπηρετώσι, κατόπιν συνταγής ιατρού του Πολεμικού Ναυτικού. Άρθρ.2.-Οι μη υπαγόμενοι εις τας εν τω άρθρ. 1 κατηγορίας αξιωματικοί, ως και αι οικογένειαι τούτων, δικαιούνται να λαμβάνωσιν επί πληρωμή φάρμακα και ιατρικά είδη εκ των φαρμακείων της υγειονομικής υπηρεσίας του Πολεμικού Ναυτικού, κατόπιν πάντοτε συνταγής ιατρού του Πολεμικού Ναυτικού.  Ωσαύτως και αι οικογένειαι των υπαξιωματικών και εθελοντών ναυτών δικαιούνται να λαμβάνωσιν επί πληρωμή φάρμακα και ιατρικά εκ των φαρμακείων της υγειονομικής υπηρεσίας του Πολεμικού Ναυτικού, κατόπιν συνταγής ιατρού του Πολεμικού Ναυτικού. Άρθρ.3.-Πάσαι αι επί πληρωμή χορηγήσεις φαρμάκων και ιατρικών ειδών δέον να λαμβάνωσι χώραν επί αμέσω καταβολή του αντιτίμου. (Ουδεμία πίστωσις επιτρέπεται εξαίρεσις μόνον γίνεται δια τας οικογενείας των υπαξιωματικών και εθελοντών ναυτών εκείνων, οίτινες υπηρετούσιν επί πλοίων ή άλλων ναυτικών υπηρεσιών μακράν της οικογενείας των, οπότε θα επιτρέπεται πίστωσις, η  πληρωμή δε θα γίνεται δια κρατήσεως εκ της μισθοδοσίας των εντός τριμήνου το βραδύτερον). Το εντός ( ) εδάφιον κατηργήθη δια του Ν.Δ. 11/18 Νοεμ. 1922. Άρθρ.4.-Ο τρόπος της διατιμήσεως και πληρωμής των φαρμάκων και ιατρικών ειδών θέλει κανονισθή δια Β.Δ/τος. 